stanford-oval/wikipedia huggingface dataset:
Christa Miller

Christa Miller (s. 28. toukokuuta 1964) on yhdysvaltalainen näyttelijä. Hänet tunnetaan muun muassa televisiosarjoista The Drew Carey Show ja Tuho-osasto (Scrubs). Vuodesta 2009 lähtien hän on esiintynyt ABC-televisiokanavan tilannekomediassa Puumanainen (Cougar Town).
Miller on ollut vuodesta 1999 naimisissa televisiotuottaja Bill Lawrencen kanssa. Parilla on kolme yhteistä lasta.
Aiheesta muualla

Christa Miller Internet Movie Databasessa. (englanniksi)
Charles Caldwell Ryrie

Charles Caldwell Ryrie (2. maaliskuuta 1925 – 16. helmikuuta 2016) oli yhdysvaltalainen Raamatun tutkija ja kristillinen teologi. Hän toimi systemaattisen teologian professorina ja tohtoriopintojen dekaanina Dallasin teologisessa seminaarissa. Eläköityään Dallasin teologisesta seminaarista hän opetti myös kursseja Tyndalen teologisessa seminaarissa. Häntä pidetään yhtenä vaikutusvaltaisimmista amerikkalaisista teologeista 1900-luvulla. Hän oli hyvin suositun The Ryrie Study Biblen kirjoittaja; kirja julkaistiin vuonna 1978 ja se on myynyt yli kaksi miljoonaa kappaletta. Hän oli merkittävä klassisen dispensationalismin puolestapuhuja sekä vaikutusvaltainen ilmaisen armon teologi.
Opit

Charles Ryrie opetti ilmaisen armon teologiaa uskoen siihen, että pelastus tulee vain yksinkertaisesta uskosta Jeesukseen. Ryrie kirjoitti kirjan ”Niin suuri pelastus: Mitä tarkoittaa uskoa Jeesus Kristukseen”, jossa hän arvosteli niin sanottua ”lordship salvation” -aatetta, jonka tunnetuin kannattaja on John MacArthur. Tämän opin mukaan yksilön kuuluu olla valmis tottelemaan Jeesuksen käskyjä ennen kuin hän pystyy pelastumaan. Ryrie puolusti kantaa, jonka mukaan Uudessa testamentissa toistuva sana ”metanoia” (monesti käännettynä ’parannus’) viittaa mielen muutokseen ja on synonyymi uskolle.
Charles Ryrie oli kalvinisti, mutta kielsi idean rajoitetusta sovituksesta.
Käännös suomeksi
Chó h'mông cộc đuôi

| Chó h'mông cộc đuôi |
| --- | --- |

Avaintiedot
Alkuperämaa:   Vietnam
Rodun syntyaika:  muinaista alkuperää
Alkuperäinen käyttö:  metsästys, vartiointi, karjanajo
Nykyinen käyttö:  vahtikoira, poliisikoira, armeijakoira
Elinikä:  15-20 vuotta
Muita nimityksiä:  Hmong Bobtail Dog, Hmong Stumpy Tail Dog, Hmong Docked Tail Dog
FCI-luokitus:  ei FCI-rotu VKA: ryhmä 5 Pystykorvat ja alkukantaiset rodut alaryhmä 5 Aasialaiset pystykorvat ja sukulaisrodut
Ulkonäkö
Paino:  uros 18–26 kg narttu 16–24 kg
Säkäkorkeus:  uros 48–54 cm narttu 46–52 cm
Väritys:  keltainen, punainen, ruskea, brindle tai musta
Chó h'mông cộc đuôi on vietnamilainen koirarotu. Sillä ei ole FCI:n hyväksyntää, mutta Vietnamin Kennelliitto VKA on tunnustanut sen roduksi.
Ulkonäkö

Raajat ovat pitkät, suorat ja lihaksikkaat. Rotu syntyy luonnostaan töpöhäntäisenä. Karvapeite on kaksinkertainen, suora, tiheä ja kova. Värivaihtoehdot ovat musta, brindle, keltainen, maksanruskea ja punaruskea - näistä jälkimmäisin on harvinainen. Urosten säkäkorkeus vaihtelee 48–54 cm ja paino 18-26 kg välillä; nartuilla vastaavat mitat ovat 46–52 cm ja 16-24 kg.
ruskea
punainen
Luonne ja käyttäytyminen

Rotu on älykäs ja uskollinen. Alunperin se on jalostettu metsästykseen, omaisuuden vartiointiin ja karjan ohjailuun. Nykyisin sitä käytetään myös poliisien rajavalvontaan ja armeijakoirana.
Alkuperä

Rotu on taustaltaan ikivanha. Sitä tavataan lähinnä Tây Bắc'n alueella, Hà Giang'n maakunnassa sekä Lào Cai'n maakunnassa. Nimensä mukaisesti sen historia kytkeytyy paikallisiin hmongeihin. Taustaltaan sen uskotaan olevan sakaalin ja paikallisten koirien välinen risteytys.
Cirkelbroen

| Cirkelbroen |
| --- | --- |

Ylittää:  Christianshavnin kanava
Sijainti:   Kööpenhamina
Avattu liikenteelle:  22. elokuuta 2015
Koordinaatit:  55°40′20.44″N, 012°35′1.86″E
Lisää silta-artikkeleitaArkkitehtuurin teemasivulla
Cirkelbroen  ("Ympyräsilta") on Kööpenhaminassa sijaitseva kevyen liikenteen silta, joka ylittää Christianshavnin kanavan. Silta avattiin elokuussa 2015 ja sen on suunnitellut tanskalais-islantilainen taiteilija Olafur Eliasson. Silta on rakenteeltaan ainutlaatuinen. Se koostuu viidestä ympyränmuotoisesta tasosta, jotka ovat yhteydessä toisiinsa. Jokaisen tason keskellä on masto ja köysistö, jolloin silta muistuttaa aikoinaan alueen satamassa olleista purjelaivoista.
Aiheesta muualla

Kuvia tai muita tiedostoja aiheesta Cirkelbroen Wikimedia Commonsissa
Donin rintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
Donin rintama oli Puna-armeijan toisen maailmansodan Stalingradin taisteluun osallistunut  rintama, joka syntyi 28. syyskuuta 1942 kun Stalingradin rintama nimettiin uudelleen Donin rintamaksi ja annettiin kenraali Konstantin Rokossovskin komentoon. Donin rintaman tehtäväksi annettiin saksalaisten pohjoisen sivustan häirintä ja Stalingradia puolustaneiden joukkojen tukeminen. Saksalaisten joukkojen jouduttua mottiin kaupunkiin Donin rintama toteutti operaatio Renkaaksi nimitetyn motintuhoamistaistelun. Operaatio alkoi 10. tammikuuta ja päätyi saksalaisten joukkojen antautumiseen 31. tammikuuta.
Operaation päätteeksi Rokossovski ylennettiin kenraalieverstiksi ja Donin rintama uudelleennimettiin Keskustan rintamaksi 15. helmikuuta 1943.
El Khiam

El Khiamista löydetty kivinen aseen kärki.
Khiamin tyyppisten nuolenkärkien löytöpaikkoja.
El Khiam on muinainen kivikautinen löytöpaikka Levantissa.
Paikka on Länsirannalla Kuolleen meren pohjoiskärjestä länteen. Sieltä tehdyt löydöt liittyvät varhaiseen maanviljelyyn Lähi-idässä. Näin paikka on antanut nimensä Khiamin kulttuurille.
Khiam ajoittuu kalibroiduissa radiohiilivuosissa noin aikaan 10000–9500 kalenterivuotta. Aika oli ehkä myöhäistä Natufin kulttuuria ja varhaista PPNA:ta. Sieltä on löydetty joidenkin tietojen mukaan varhaisimmat maan pinnalle rakennetut pyöreät savitalot ajalta noin 9500 eaa. Sitä ennen talot olivat puoliksi maan alla. Paikalta on löydetty myös eräät Lähi-idän varhaisimmista naista esittävistä kiviveistoksista ehkä ajalta 8500-8000 eaa. kaudelta, joka ehkä vastaa Mureybatin kerrostumaa II ja PPNA-jaksoa.. Tuon PPNA-ajan veistoksissa on monesti sekä miehisiä että naisellisia seksuaalipiirteitä. Näiden arvellaan liittyvän muinaiseen hedelmällisyyden jumalan palvontaan.
Christa Speck

| Christa Speck> Henkilötiedot |
| --- | --- |
Syntynyt: 1. elokuuta 1942 Danzig, Saksa
Kuollut: 22. maaliskuuta 2013 (70 vuotta) Los Angeles, Yhdysvallat
Kansalaisuus:   Saksa
Ammatti:  valokuvamalli, näyttelijä
Christa Speck (1. elokuuta 1942 Danzig, Saksa – 22. maaliskuuta 2013 Los Angeles, Yhdysvallat) oli saksalainen valokuvamalli, näyttelijä ja Playboy-tyttö.
Speck oli Playboyn syyskuun 1961 Playmate of the Month ja kaikkien aikojen kolmas Playmate of the Year vuonna 1962.
Speck työskenteli ennen Playboyta pankissa. Hän meni vuonna 1965 naimisiin lastenohjelmien tuottaja Marty Krofftin kanssa, jonka kanssa sai tyttäret Deanna, Kristina ja Kendra.
Aiheesta muualla

Christa Speck Playboy.comissa (englanniksi)
Durendal

Durendaliksi väitetty miekka Rocamodourissa.
Durendal tai Durandal oli Rolandin laulun sankarin Rolandin tarunomainen miekka. Sen kahva sisälsi tarujen mukaan Pyhän Pietarin hampaan, Basileios Kesarealaisen verta, pyhän Deniksen hiukset ja palan Neitsyt Marian vaatteita. Nämä antavat miekalle maagisia ominaisuuksia. Sen terä on luomakunnan terävin ja miekka on murtumaton. Runoelmassa kerrotaan, että enkeli olisi antanut miekan Kaarle Suurelle Morainen laaksossa Englannissa.
Kaarle Suuri antoi taikamiekan mahtavimmalle paladiinilleen Rolandille. Roland käyttää miekkaa Roncevaux'n solan taistelussa ja pitää sen avulla viholliset aisoissa sekä turvaa Kaarle Suuren armeijan vetäytymisen Ranskaan. Roland surmaa miekallaan suuren määrän saraseeneja. Hän muun muassa leikkaa miekalla kuningas Marsilen käsivarren irti sekä katkaisee tämän pojan Jursaleun kaulan.
Lopulta Roland tajuaa, ettei kykene vastustamaan saraseeneja ikuisesti, ja päättää mieluummin tuhota miekan kuin antaa sen joutua vihollisen käsiin. Hän lyö sitä niin kovaa kivenlohkareita vasten, mutta Durendal halkaisee ne kahtia. Lopulta Roland haavoittuu kuolettavasti ja kätkee miekan ruumiinsa alle yhdessä maagisen torvensa Olifantin kanssa, jolla hän on ehtinyt varoittanut Kaarle Suurta.
Ludovico Arioston runoelman Orlando Furioson mukaan miekka oli kerran kuulunut Troijan prinssille Hektorille. Rolandin laulussa kerrotaan, kuinka Roland yritti rikkoa miekan, jotta se ei joutuisi vihollisen käsiin. Kun hän ei siinä onnistunut, hän heitti sen myrkytettyyn virtaan. Paikallisen kansanperinteen mukaan Durendal on yhä tallessa Rocamodourissa.
Doctor Strange

| Doctor Strange |
| --- | --- |

Ohjaaja:  Scott Derrickson
Käsikirjoittaja:   Scott Derrickson  C. Robert Cargill 
Tarina:   Jon Spaihts  Scott Derrickson  C. Robert Cargill 
Perustuu:  Stan Leen ja Steve Ditkon sarjakuvahahmoon Tohtori Outo
Tuottaja:  Kevin Feige
Säveltäjä:  Michael Giacchino
Kuvaaja:  Ben Davis
Leikkaaja:   Wyatt Smith  Sabrina Plisco 
Tuotantosuunnittelija:  Charles Wood
Pukusuunnittelija:  Alexandra Byrne
Pääosat:   Benedict Cumberbatch  Chiwetel Ejiofor  Rachel McAdams  Benedict Wong  Michael Stuhlbarg  Benjamin Bratt  Scott Adkins  Mads Mikkelsen  Tilda Swinton 
Valmistustiedot
Valmistusmaa:  Yhdysvallat
Tuotantoyhtiö:  Marvel Studios
Levittäjä:  Walt Disney Studios Motion Pictures
Ensi-ilta:   2016-10-1313. lokakuuta 2016 (Hongkong)  2016-10-2626. lokakuuta 2016 (Suomi)  2016-11-044. marraskuuta 2016 (Yhdysvallat)  
Kesto:  115 min
Alkuperäiskieli:  englanti
Budjetti:  165 miljoonaa $
Tuotto:  678 miljoonaa $
Seuraaja:  Doctor Strange in the Multiverse of Madness
Aiheesta muualla
IMDb 
Elonet
AllMovie
Infobox OKNimi-testi OK: 
Doctor Strange on vuonna 2016 ensi-iltansa saanut yhdysvaltalainen supersankarielokuva, joka perustuu Marvel Comicsin sarjakuvahahmoon Tohtori Outo. Se on Marvel Cinematic Universen (MCU) neljästoista elokuva ja kolmannen vaiheen toinen elokuva. Elokuvan ohjasi Scott Derrickson, joka myös käsikirjoitti sen yhdessä C. Robert Cargillin kanssa Jon Spaihtsin kanssa laaditun tarinan pohjalta. Pääosissa ovat Benedict Cumberbatch, Chiwetel Ejiofor, Rachel McAdams, Benedict Wong, Michael Stuhlbarg, Benjamin Bratt, Scott Adkins, Mads Mikkelsen ja Tilda Swinton. Elokuvassa neurokirurgi Stephen Strange alkaa opiskella mystisen magian käyttöä Muinaisen opettamana menetettyään käsiensä täyden toimintakyvyn auto-onnettomuudessa.
Useita versioita elokuvasta on työstetty jo 1980-luvulta asti, kunnes Paramount Pictures osti oikeudet Marvel Studiosille huhtikuussa 2005. Thomas Dean Donnelly ja Joshua Oppenheimer kutsuttiin kesäkuussa 2010 neuvotteluihin elokuvan käsikirjoittamisesta. Kesäkuussa 2014, Derrickson palkattiin elokuvan ohjaajaksi. Cumberbatch valittiin nimirooliin joulukuussa 2014, ja samaan aikaan Spaihtsin vahvistettiin tekevän uusi käsikirjoitus, Cargillin ja Derricksonin osallistuessa myöhemmin myös käsikirjoittamiseen. Elokuvan kuvaukset alkoivat marraskuussa 2015 Nepalissa ja päättyivät New Yorkissa huhtikuussa 2016.
Doctor Strange sai maailmanensi-iltansa Hongkongissa 13. lokakuuta 2016. Elokuvateattereihin se ilmestyi Suomessa 26. lokakuuta 2016 ja Yhdysvalloissa 4. marraskuuta 2016. Elokuva tuotti maailmanlaajuisesti yli 677 miljoonaa dollaria ja sai myönteisen vastaanoton; kriitikot ylistivät elokuvan visuaalisuutta ja näyttelijöiden roolisuoritusta, mutta kritisoivat päähenkilön alkuperätarinaa. Elokuva sai myös Oscar-ehdokkuuden vuoden 2017 gaalassa parhaista erikoistehosteista. Elokuvan jatko-osa, Doctor Strange in the Multiverse of Madness, sai ensi-iltansa 6. toukokuuta 2022.
Näyttelijät

| 0 | 1 | 2 |
| --- | --- | --- |
|  Benedict Cumberbatch  | … |  Stephen Strange / Tohtori Outo   |
|  Chiwetel Ejiofor  | … |  Karl Mordo   |
|  Rachel McAdams  | … |  Christine Palmer   |
|  Benedict Wong  | … |  Wong   |
|  Michael Stuhlbarg  | … |  Nicodemus West   |
|  Benjamin Bratt  | … |  Jonathan Pangborn   |
|  Scott Adkins  | … |  Lucian Aster   |
|  Mads Mikkelsen  | … |  Kaecilius   |
|  Tilda Swinton  | … |  Muinainen   |
|  Zara Phythian  | … |  ruskeahiuksinen kiihkoilija   |
|  Alaa Safi  | … |  pitkä kiihkoilija   |
|  Katrina Durden  | … |  vaaleahiuksinen kiihkoilija   |
|  Topo Wresniwiro  | … |  Hamir   |
|  Linda Louise Duan  | … |  Minoru   |
|  Mark Anthony Brighton  | … |  Daniel Drumm   |
|  Amy Landecker  | … |  tohtori Bruner   |
|  Stan Lee  | … |  bussimatkustaja (cameo)   |
|  Pat Kiernan  | … |  itseään (cameo)   |
|  Chris Hemsworth  | … |  Thor (cameo)   |
|  Dean Ridge  | … |  hermostunut kiihkoilija (cameo)   |
Cumberbatch teki myös kasvojen liikkeenkaappauksen Dormammulle ja hahmon ääni luotiin sekoittamalla Cumberbatchin ja erään nimeltään paljastamattoman brittiläisen näyttelijän ääntä.
Tuotanto > Kehitys

Elokuvaversio Tohtori Oudosta oli alun perin esituotannossa jo vuonna 1986, kun Bob Gale oli tehnyt sille käsikirjoituksen, mutta sitä ei koskaan toteutettu. Savoy Pictures osti oikeudet ja palkkasi vuonna 1992 Wes Cravenin kirjoittamaan ja ohjaamaan uuden Tohtori Outo -elokuvan, jonka ensi-ilta oli suunniteltu vuodelle 1994. Savoyn ajauduttua konkurssiin Columbia Pictures osti hahmon elokuvaoikeudet ja palkkasi David S. Goyerin tekemään uuden käsikirjoituksen vuonna 1995. Pian tämän jälkeen Goyerin korvasivat Jeff Welch ja Michael France ennen kuin Columbia luopui projektista vuonna 2000, huolimatta ohjaajien Chuck Russell ja Stephen Norrington kiinnostuksesta. Dimension Films otti projektin vastuulleen ja toi Goyerin takaisin sekä käsikirjoittajaksi että ohjaajaksi, mutta Miramax Films osti elokuvaoikeudet Dimensionilta vuonna 2001, ja Goyer vetäytyi projektista muiden velvoitteidensa myötä. Vaikka tuotanto pysähtyi, Marvel julkisti vuonna 2003 aikovansa julkaista elokuvan vuonna 2005, vaikka seuraavan vuoteen mennessä ei saatu aikaan tarpeeksi tyydyttävää käsikirjoitusta. Tuottaja Avi Arad ilmaisi halunsa etsiä merkittävän A-luokan käsikirjoittajan tekemään käsikirjoituksen uudestaan. Paramount Pictures osti oikeudet Miramaxilta huhtikuussa 2005 ja harkitsi Doctor Strangen tekemistä joko 165 tai 50 miljoonan dollarin budjetilla. Guillermo del Toro kiinnitettiin ohjaajaksi helmikuussa 2008, ja Neil Gaimania kaaviltiin elokuvan toiseksi käsikirjoittajaksi. Elokuvasovitusta ei kuitenkaan lopulta toteutettu.
Tuotanto > Esituotanto

Kesäkuussa 2010 Marvel Studios palkkasi Thomas Dean Donnellyn ja Joshua Oppenheimerin tekemään uuden käsikirjoituksen Doctor Strangelle. Tammikuussa 2013 Marvel Studiosin johtaja Kevin Feige vahvisti Tohtori Oudon tulevan esiintymään jossakin muodossa Marvel Cinematic Universen ”kolmannessa vaiheessa”. Toukokuussa 2013 Feige vahvisti Marvel Studiosin aloittaneen Tohtori Oudosta tehtävän elokuvan kehittämisen. Helmikuussa 2014 The Hollywood Reporter raportoi Marvelin harkitsevan elokuvan ohjaajaksi Mark Andrewsia, Jonathan Levinea, Nikolaj Arcelia ja Dean Israelitea, sekä Jonathan Aibelia ja Glenn Bergeriä käsikirjoittajiksi. Kesäkuussa 2014 Scott Derrickson palkattiin ohjaajaksi. Paljastettiin myös, että Donnelly ja Oppenheimer olivat yhä kiinnitettyinä käsikirjoittajiksi. Jon Spaihts osallistui heinäkuussa neuvotteluihin uudeksi käsikirjoittajaksi. 20. kesäkuuta 2014 Feige ilmoitti Barcelonan CineEuropessa, että kuvausten olisi tarkoitus alkaa kevään 2015 alussa. Joulukuussa 2014 Marvel vahvisti Benedict Cumberbatchin tulevan näyttelemään elokuvan nimihahmoa. Elokuvan kuvausten alkamisajan ilmoitettiin siirtyneen marraskuuhun 2015, ja ensi-illan on kaavailtu olevan 4. marraskuuta 2016.
Tilda Swinton on ollut neuvotteluissa Muinaisen rooliin ja Chiwetel Ejiofor Paroni Mordon rooliin. Heinäkuussa Swinton ilmoitti neuvottelujen päättyneen ja että hän todella on Muinaisen roolissa. Saman kuukauden aikana Rachel McAdams vahvisti todeksi huhut, joiden mukaan hän on neuvotteluissa elokuvan naispääosaan. Elokuussa järjestetyssä D23-näyttelyssä Marvel vahvisti virallisesti sekä Swintonin että Ejioforin roolit elokuvaan, ja syyskuussa The Wrap ilmoitti McAdamsin liittyneen myös virallisesti elokuvan näyttelijäkaartiin, mutta hahmon nimeä ei vielä paljastettu. Marraskuun 2015 alussa Michael Stuhlbarg osallistui neuvotteluihin esiintymisestä Strangen kollegan Nicodemus Westin roolissa.
Tuotanto > Kuvaukset

Kuvaukset alkoivat Kathmandussa 4. marraskuuta 2015. Saman kuukauden aikana The Wrap raportoi Amy Landeckerin ja Scott Adkinsin liittyneen elokuvan näyttelijäkaartiin. Tuotanto siirtyi 11. marraskuuta Longcross Studiosille, Yhdistyneeseen kuningaskuntaan, vuoden 2016 alkuun asti. Tuotannon odotetaan sijoittuvan myöhemmin myös Pinewood-Sheppertonin studiolle. 24. marraskuuta julkaistussa tiedotteessa Marvel vahvisti paitsi Stuhlbargin, myös Mads Mikkelsenin esiintyvän elokuvassa.
Joulukuussa 2015 C. Robert Cargill paljasti olleensa mukana elokuvan käsikirjoittamisessa. Seuraavan kuukauden aikana Benedict Wong valittiin näyttelemään Wongia. Helmikuussa kuvaukset sijoittuivat Lontoon kaduille, joiden tarkoituksena oli jäljitellä New Yorkia, ennen kuin tuotanto siirtyi New Yorkin Flatiron Districtille huhtikuun alussa. Kuvausten odotettiin sijoittuvan myös Hongkongiin. Kuvaukset päättyivät 3. huhtikuuta 2016.
Tuotanto > Jälkituotanto

Huhtikuussa 2016 Derrickson paljasti Gunnin tehneen muistiinpanoja käsikirjoitukseen tavallisten MCU:n ohjaajien välisten keskustelujen ulkopuolella. Kesäkuussa 2016, Diamond Select Toys pitäessä lehdistötilaisuuden Doctor Strangen Marvel Minimates -leluista paljasti Mikkelsenin näyttelemän hahmon olevan Kaecilius ja McAdamsin hahmon olevan Christine Palmer. Kaeciliuksen nimi vahvistettiin kuukausi myöhemmin virallisessa esiosasarjakuvassa, ja McAdamsin hahmo vahvistettiin vuoden 2016 San Diego Comic-Con Internationalissa. Lisäksi Derrickson kommentoi San Diegon Comic-Conissa, että siinä missä varhaiset Tohtori Outo -sarjakuvat ”avasivat Marvel-sarjakuvauniversumista osaksi Marvel-multiversumin”, elokuva ”olisi alku Marvelin elokuvamultiversumille. Se toimii samalla tavalla kuin sarjakuva. Vaikka se oli outo poikkeama sarjakuvissa, luulen, että se oli niiden keskeinen tekijä. Siitä juontui uusia tarinoita vuosikymmeniksi ja tämä elokuva tekee saman asian.” Derrickson lisäsi myös, että oli vielä "muutama pikakuvaus" tehtävän elokuvalle ”logiikan selventämiseksi”. Benjamin Brattin paljastettiin näyttelevän elokuvassa.
Elokuvan 3D-tekniikasta Feige totesi: ”Joskus 3D on työkalu... toinen hiekkalaatikon lelu, jossa [ohjaajat] voivat esitellä elokuvan, sitten on kertoja, joilla... se toimii tarinankertomisena niin, että se kehittää se tarinankerromista. [Se] tulee varmasti pätemään Doctor Strangen kanssa. Ja toivottavasti auttaa taivuttamaan ihmismieltä muunkin kun vain litteän ruudun kera.” Elokuvan visuaalisista efekteistä vastaavat Luma Pictures ja Industrial Light & Magic.
Syyskuussa 2016, Stan Lee ilmoitti tekevänsä elokuvassa cameoesiintymisen.
Musiikki

Musiikin on säveltänyt Michael Giacchino.
Julkaisu

Doctor Strange sai ensiesityksensä Hongkongissa 13. lokakuuta 2016, ja Hollywoodin Grauman’s Chinese Theatressa 20. lokakuuta 2016. Britanniassa elokuva sai ensi-iltansa 25. lokakuuta 2016, Suomessa 26. lokakuuta 2016 ja Yhdysvalloissa 4. marraskuuta 2016.
Jatko-osa

Doctor Strange in the Multiverse of Madness sai ensi-iltansa Suomessa 4. toukokuuta 2022 ja Yhdysvalloissa 6. toukokuuta 2022. Sam Raimi ohjasi elokuvan, Sen in käsikirjoittanut Michael Waldron. Cumberbatch, Wong, Ejiofor ja McAdams palasivat entisiin rooleihinsa, ja Elizabeth Olsen palasi edellisistä MCU-elokuvista tuttuun rooliinsa Wanda Maximoffina / Purppuranoitana.
Huomioita

↑  Näytetty myöhemmin elokuvassa Thor: Ragnarök (2017).
Aiheesta muualla

Doctor Strange Internet Movie Databasessa (englanniksi)
Benedict Cumberbatch elokuvan kuvauspaikalla Kathmandussa.
Dayron Robles

| Mitalit | Mitalit | Mitalit |  |
| --- | --- | --- | --- |
|  Dayron Robles sisäratojen MM-kilpailuissa 2010. |  Dayron Robles sisäratojen MM-kilpailuissa 2010. |  Dayron Robles sisäratojen MM-kilpailuissa 2010. |  |
Maa:   Kuuba
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Peking 2008 | 110 m aitajuoksu |  |
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Kultaa | Doha 2010 | 60 m aitajuoksu |  |
|  Hopeaa | Moskova 2006 | 60 m aitajuoksu |  |
Dayron Robles (s. 19. marraskuuta 1986 Guantánamo, Kuuba) on kuubalainen 110 metrin aitajuoksija ja olympiavoittaja.
Robles sijoittui 2003 Sherbrooken alle 18-vuotiaiden MM-kisoissa 110 metrin aidoissa kuudenneksi. Seuraavana vuonna hän voitti hopeaa Grosseton nuorten MM-kisoissa ajalla 13,77. Helsingin MM-kisoissa 2005 hän karsiutui välierissä. Vuonna 2006 Robles voitti MM-hopeaa Moskovan sisäratojen MM-kisoissa 60 metrin aidoissa ajalla 7,46. Myöhemmin samana vuonna hän juoksi toiseksi IAAF:n yleisurheilufinaalissa ajalla 13,00 ja kolmanneksi yleisurheilun maailmancupissa. Seuraavana vuonna hän voitti kultaa Rio de Janeiron Pan-Amerikan kisoissa ajalla 13,25. Lisäksi hän juoksi neljänneksi Osakan MM-kisoissa ja voitti IAAF:n yleisurheilufinaalin ajalla 12,92.
Robles juoksi 12. kesäkuuta 2008 Ostravassa 110 metrin aitojen uuden maailmanennätyksen 12,87. Hän rikkoi Liu Xiangin nimissä olleen aiemman ennätyksen yhdellä sadasosasekunnilla. Elokuussa Pekingin olympialaisissa Robles juoksi 110 metrin aidoissa selvään mestaruuteen. Hän voitti ajalla 12,93 ja jätätti toiseksi tullutta David Paynea yli kaksi kymmenystä.
Berliinin MM-kilpailuissa 2009 Robles keskeytti välierissä reisivamman vuoksi. Dohan sisäratojen MM-kilpailuissa 2010 hän voitti kultaa 60 metrin aitajuoksussa ajalla 7,34.
Daegun MM-kilpailuissa 2011 Robles tuli ensimmäisenä maaliin, mutta myöhemmin kisan jälkeen hänet hylättiin, koska viimeisen aidan kohdalla hän veti viereisellä radalla olevaa Liu Xiangia kädestä.
Ennätykset

110 metrin aitajuoksu: 12,87 (2008)
Durbuy

| Durbuy |
| --- | --- |
 Näkymä Durbuyyn vuorelta
 vaakuna
 Durbuy
 Koordinaatit:  
Valtio:  Belgia
osa:  Vallonia
provinssi:  Luxembourgin provinssi
kaupunkioikeudet:  1337
Pinta-ala:  
 – Kokonaispinta-ala:  157 km²
Väkiluku (2018):  11 374
 
 www.durbuy.be 
Infobox OKVirheellinen NIMI-arvo: 
Durbuy on kaupunki Luxembourgin provinssissa Valloniassa Belgiassa. Vuonna 2018 siellä oli 11 374 asukasta. Se sai kaupunkioikeudet vuonna 1337. Se sijaitsee Ourthejoen varrella.
Cristina Valenzuela

| Cristina Vee |
| --- | --- |
 Valenzuela vuonna 2012
Henkilötiedot
Koko nimi:  Cristina Valenzuela
Syntynyt: 11. heinäkuuta 1987 (ikä 37)
Ammatti:  Ääninäyttelijä
Näyttelijä
Aktiivisena:  2006–
Aiheesta muualla
Viralliset kotisivut
IMDb 
Cristina Valenzuela (s. 11. heinäkuuta 1987) on yhdysvaltalainen ääninäyttelijä, joka tunnetaan laajalti taiteilijanimellä Cristina Vee.